*Приложение № 5 към чл. 4, ал. 1 (ДВ, бр. 67 от 2019 г., в сила от 28.08.2019 г.)*

ДО

ДИРЕКТОРА НА РИОСВ ВАРНА

**УВЕДОМЛЕНИЕ**

**за инвестиционно предложение**

**от „ВАРНА - ФУУД” ООД, ЕИК 103642986**

*(име, адрес и телефон за контакт) (седалище)*

Пълен пощенски адрес: гр. Варна, ул. Войнишка № 5,

Телефон, факс и ел. поща (еmail): agrovarna@abv.bg +359896666222

Управител или изпълнителен директор на фирмата възложител: Светломир Димитров

Лице за контакти: Румен Костадинов, 0886731000

**УВАЖАЕМИ ГОСПОДИН/ ГОСПОЖО ДИРЕКТОР,**

Уведомяваме Ви, че „ВАРНА - ФУУД” ООД, има следното инвестиционно предложение: „Изграждане на подземна газова инсталация на пропан-бутан за захранване на два броя газови горелки към пещ за печене на ядки“ в ПИ с идентификатор 51963.121.2, стар № 121002 в землището на с. Нова Шипка, Община Долни чифлик.

**Характеристика на инвестиционното предложение:**

***1. Резюме на предложението***

1.1. Към настоящия момент за имота, предмет на инициативата, са съгласувани следните дейности:

**1.1.1. „Комплексен проект за инвестиционна инициатива за изграждане на база за почистване, подготовка за съхранение, съхранение и опаковане на лешници“**, в ПИ 121002, с начин на трайно ползване „стопански двор“, с площ 25,219 дка, но плана на с. Нова Шипка, общ. Долни Чифлик, обл. Варна, за което на основание чл. 2, ал. 2 от Наредбата за ОС е издадено писмо с изх. № 26-00-2305/1/11.05.2015 г. на РИОСВ-Варна, с преценка, че за него не е необходимо провеждане на процедура по реда на Глава втора от Наредбата за ОС,

**1.1.2. „Изграждане на модулна ведомствена станция за дизел - 1 колонка, за обслужване на личните транспортни средства на фирмата“,** в ПИ 121002, за което е издадено писмо с изх. № 26-00- 5912/1/13.10.2015 г. на РИОСВ-Варна, с преценка, че за него не е необходимо провеждане на процедура по реда на Глава втора от Наредбата за ОС – **ИП няма да се реализира.**

**1.1.3. „Изграждане на втори цех за преработка на ядки“** в същия имот, в който да се извършват дейности по калибриране и чупене на лешници, калибриране на ядки, опаковане на лешници, палетизиране, съхранение и експедиция. Дейностите се предвижда да се извършват в една производствена сграда, която включва: цех за калибриране и чупене на лешници, цех за пакетиране на ядки, хладилна камера, преддверие и експедиция, административно-битова администрация, с обща площ 572,14 кв.м. За тази инициатива на основание чл. 2, ал. 2 от Наредбата за ОС е издадено писмо с изх. № 26-00-2303/3/18.11.2015 г. на РИОСВ-Варна, с преценка, че ИП и предвидените в него дейности не попадат към някоя от позициите на Приложения № 1 и № 2 на Закона за опазване на околната среда (ЗООС) и не подлежат на регламентираните по реда на глава шеста от него процедури по оценка на въздействието върху околната среда (ОВОС) или екологична оценка (ЕО).

**1.1.4. модернизация на цеха за преработка на ядки по т. 1.1.3.,** съгласно която в сградата се обособява отделно помещение, в което е внедрена линия за печене, бланширане, преработка на продукти от ядка в гранули, слайсове, брашно или паста/крем, опаковане. За тази инициатива е издадено становище от РИОСВ Варна с изх. № 26-00-2303/5/12.04.2018 г. с оценка, че ИП и предвидените в него дейности не попадат към някоя от позициите на Приложения № 1 и № 2 на Закона за опазване на околната среда (ЗООС) и не подлежат на регламентираните по реда на глава шеста от него процедури по оценка на въздействието върху околната среда (ОВОС) или екологична оценка (ЕО).

**Настоящото ИП** предвижда изграждане на нова подземна газова инсталация на пропан-бутан за захранване на два броя газови горелки към пещ за печене на ядки в цех за преработка на ядки по т. 1.1.4. в ПИ с идентификатор 51963.121.2, стар № УПИ ІІ-121002 в масив 121, землището на с. Нова Шипка, Община Долни чифлик. Сградата е изградена по предходен проект.

По проект в цеха ще се инсталира пещ за печене на ядки.

Като гориво ще се използва газ пропан-бутан.

За захранване на газовите горелки се предвижда изграждане на газова инсталация и монтаж на резервоар за газ пропан-бутан с геометрична вместимост 4,85м3.

Газовата инсталация е строеж първа категория съгласно Наредба №1 / 30.07.2003 за номенклатурата на видовете строежи.

Проектът обхваща:

- резервоарно стопанство (резервоарна инсталация) за газ пропан-бутан;

- външен подземен газопровод;

- газорегулаторни съоръжения;

- газопроводна инсталация в сградата;

- горивни уредби.

Пещта за печене на ядки ще се оборудва с две газови горелки WeishauptWG 10F/1-D ZM-LN , с мощност 25-110kW.

Максимален разход на газ пропан-бутан за една горелка - 9,3kg/h Общо максимален разход на газ пропан-бутан за обекта - 18,6kg/h Изчисленията за определяне на разхода на газ са приложени в проекта.

На резервоара е извършена оценка за съответствието съгласно приложимите наредби по чл.7 от ЗТИП и притежава необходимите документи по чл.258 от Наредбата за устройството, безопасната експлоатация и технически надзор на съоръжения под налягане - ПМС №164 / 07.07.2008г.

Геометрична вместимост на резервоара -4,85 т3;

Начин на монтаж - подземен.

Резервоарът е фабрично защитен с антикорозионно покритие много усилен тип съгласно БДС 15704-83.

Резервоарът е оборудван:

* извод вход продукт (течна фаза) с вграден възвратен клапан и спирателна арматура;
* извод изход продукт (течна фаза) с вграден възвратен клапан и спирателна арматура;
* извод газова фаза с вграден скоростен отсекател и спирателна арматура.
* извод газова фаза - комбиниран спирателен вентил с вграден скоростен отсекател, манометър (0-25) bar, термометър и контр. ниво 85%;
* механичен нивомер;
* предпазен клапан, настроен на налягане Ризп=17,6Ваг.

Оборудването на резервоара е по разчет на производителя.

Резервоарът се монтира подземно, в изкоп в тревни площи, върху стоманобетонна плоча, с наклон не по-малък от 2% към щуцера за дренаж. Разстоянията от резервоара до сградата на цеха са посочени на чертежите. Пространството около резервоара се запълва с пясък, с минимална дебелина слоя 0,20 т над мантела му.

Резервоарът се запълва с газ през рампа за зареждане.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

**2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:**

КОНСТРУКТИВНА: На конструкция на стоманобетонен фундамент ще се извърши подземен монтаж на резервоар за газ пропан-бутан с обем 4850 л. Фундамента ще се изпълни с дебелина 0,30 м. от бетон с клас по якост на натиск С20/25 и армировка от клас В500В. Под фундамента ще се изпълни подложен бетон с дебелина 10 см. с клас по якост на натиск С10/12. Резервоарът ще се монтира на фундамента чрез анкери за бетона. За осигуряване съоръжението от изплуване, резервоарът допълнително ще се захване към стоманобетонния фундамент чрез стоманени ленти, обтяжки и анкерни плочи.

ОВК: Предвижда се изграждане на аварийна вентилационна инсталация за отвеждане на газовъздушна смес на 0,10 м от пода в зоната около пещта с газови горелки в радиус от 5 метра, съгласно изискванията на чл. 84 от Наредба № Із-1971/2009г. за строително-технически правила и норми за осигуряване на безопасност при пожар /за кратко СТПНОБП/. Същата ще се изгради от взривозащитен вентилатор (EXIIAT2G), съгласно чл.278 в изпълнение на чл. 88 от Наредба № Із-1971/2009 г. за СТПНОБП, трасе от поцинкована ламарина и вентилационни решетки. Вентилационните помещения и камери ще са с огнеустойчивост най-малко EI 45, съгласно чл. 91 ал. 1 от Наредба № Із-1971/2009 г. за СТПНОБП. Въздуховодите на вентилационната инсталация ще се изпълнят съгласно чл. 99 от Наредба № Із-1971/2009 г. за СТПНОБП от строителни продукти с клас по реакция на огън не по-нисък от А2. Ще се предвиди изграждане на аварийна газ сигнализация, подаваща звуков и светлинен сигнал, задействаща се при достигане на 10% от ДГВ, с възможност за ръчно включване посредством пускова апаратура, монтирана до входа на помещението, съгласно изискванията на чл. 85 от Наредба № Із-1971/2009 г. за СТПНОБП.

ПОЖАРНА\_БЕЗОПАСНОСТ: Обектът предмет на проекта представлява „Газова инсталация на газ пропан-бутан към цех за преработка на ядки” като за целта е разработен технически проект по пожарна безопасност, приложен към уведомлението. Класът на функционална пожарната опасност съгласно чл.8, ал.1, Таблица №1 от Наредба № Із-1971/2009 г. за СТПНОБП се определя от Ф5 на проекта. Категорията по пожарна опасност, съгласно Таблица 2 към чл. 12, ал.1 от Наредба № Із-1971/2009 г. за СТПНОБП за открити инсталации и технологични съоръжения за получаване, обработване, използване, съхранение и складиране на горими газове се определя както следва:

- Резервоарната инсталация за газ пропан-бутан подклас на функционална пожарната опасност - Ф5.2 категорията по пожарна опасност - Ф5А

- Външен и вътрешен газопровод - Ф5А

подклас на функционална пожарната опасност — Ф5.1

категорията по пожарна опасност - Ф5А .

- Горивна уредба към пещ за печене на ядки подклас на функционална пожарната опасност — Ф5.1 категорията по пожарна опасност - Ф5Г

Резервоарът за пропан-бутан ще се изпълни подземно с геометрична вместимост от 4,85 м3 определящ се от III категория за втечнени горими газове, съгласно чл. 576, т. 3 от Наредба № Із-1971/2009 г. за СТПНОБП. Минималните разстояния ще отговарят на изискванията на чл. 601, ал 1., таблица 62, ал. 2, таблица 60 и чл. 434 от Наредба № Із-1971/2009 г. за СТПНОБП. Всички технологични тръбопроводи (газопроводи) ще се изпълнят от материали с клас по реакция на огън, съгласно разпоредбите на чл. 433 от Наредба № Із-1971/2009 г. за СТПНОБП, като топлоизолацията на тръбопроводите ще се изпълни от строителни продукти, съгласно регламента на чл. 449 от Наредба № Із-1971/2009 г. Аварийното осветление ще е изпълнено на отделен токов кръг, съгласно изискванията на чл. 55, ал. 7 от Наредба № Із-1971/2009 г. за СТПНОБП. Всички електрически съоръжения в газоразпределителното табло ще са „ЕХ” изпълнение съгласно чл. 274 от Наредба № Із-1971/2009 г. за СТПНОБП, като районът около съоръженията попада в група „Експлозивна опасност”/съгласно глава дванадесета - раздел IV от Наредба № Із-1971/2009 г. за СТПНОБП/. Водоснабдяването за противопожарни нужди ще се извършва от съществуващ резервоари с обем от 22 куб.м. Обектът ще бъде оборудван с пожаротехнически средства за първоначално гасене в помещения, съоръжения и инсталации, в т.ч. свободни дворни площи, съгласно Приложение №2 към чл.3, ал.2 от Наредба № Із-1971/2009 г. за СТПНОБП. Достъпът до имота ще се осъществява по трайна настилка с широчина най-малко 6 м, съгласно изискванията на чл. 27, ал. 4 от Наредба № Із-1971/2009 г. за СТПНОБП. За удовлетворяване на същественото изискване за пожарна безопасност по чл.169, ал.1, т.2 от ЗУТ в строежа ще се влагат продукти с оценено и удостоверено съответствие със съществените изисквания, определени с наредбите по Закона за техническите изисквания към продуктите. За осигуряване на пожарната безопасност строителните продукти ще се придружават от документи по Наредбата за съществените изисквания към строежите и оценяване на съответствието на строителните продукти /приета с ПМС №325(ДВ06106)/.

МАШИННО-ТЕХНОЛОГИЧНА И АВТРОМАТИЗАЦИЯ: Резервоарът за пропан-бутан ще е с обем 4,85 м3, изпълнен подземно с антикорозионно покритие. Непосредствено на извода за газовата фаза на резервоара, ще се изгради Газорегулаторна инсталация, редуцираща налягането от Рвх. max. — 16 bar. до Ризх. ~1,5 bar. Външният газопровод, също ще се изгради подземно от безшевни стоманени тръби ф3307х3,2 на минимално дълбочина от 0,80 м. в тревни площи и на 1 м. под бетонова настилки около цеха. Преходите от подземен към надземен тип са изпълнени, чрез защитен кожух. В надземния участък ще се монтират електроизолационни връзки. При надземната час ще се захрани газорегулаторно табло Рвх. max. =2,5 bar. до Ризх. = 200 mbar. и Q-25кг/ч с вграден предпазен клапан и отсекател, бързо спиращ електромагнитен вентил за газ DN32; PNО36; НЗ; автоматичен, блокиран за ръчно възстановяване след възникнали аварийни ситуации. Газопроводната инсталация в сградата ще се изпълни близо до стените върху опори, тип конзола от безшевни стоманени тръби ф42,4хЗ,2 с налягане Р = 200 mbr. за захранване на горивните уредби. Газовата уредба ще е с мощност 25-110KW. моноблочна, с принудително подаване на въздух. Комплектована е със собствен горивен автомат, който непрекъснато ще управлява пламъка, налягането на газа и на въздуха. При аварийни ситуации автоматично ще се прекъсва притока на газ и работата на горелката; ще се изключва работното осветление; ще се включи аварийната взривозащитена вентилация; автоматично ще се задейства електромагнитен вентил, монтиран в ГРИ ІІ степен, извън сградата, ще се прекъсне притока на газ; ще се включи аварийното осветление, изпълнено с взривозащитени електрически тела и ще се задейства звуковата сигнализация.

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:**

НЯМА. Имотът не попада в свлачищни райони.

**4. Местоположение:**

ПИ с идентификатор 51963.121.2, стар № УПИ ІІ-121002 с обща площ от 25,219 дка, се намира в землището на с. Нова Шипка, Община Долни чифлик. Достъпът до имота е по третостепенен междуселищен път от с. Нова Шипка до с. Цонево, явяващ се отбивка на междуселищен път от с. Нова Шипка за с. Гроздьово.

Собственост – частна

В близост няма обекти, подлежащи на здравна защита, и територии за опазване на обектите на културното наследство.

Предвид факта, че инициативата ще се реализира в рамките на имота - урбанизирана територия, не се очаква засягане на чувствителните зони в обхвата на въздействие на обекта. ИП не засяга защитени територии, няма трансгранично въздействие.

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

**5. Природни ресурси, предвидени за използване по време на строителството и експлоатацията:**

По време на строителството – пясък, чакъл, вода.

По време на експлоатацията – не.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**

Не се очаква да има емитирани опасни вещества, които да замърсят водите. От описаните в т. 2 дейности не се образуват опасни вещества.

**7. Очаквани общи емисии на вредни вещества във въздуха по замърсители:**

Реализацията на инвестиционното предложение не е свързана с организирано изпускане на емисии вредни вещества в атмосферния въздух.

**8. Отпадъци, които се очаква да се генерират, и предвиждания за тяхното третиране:**

Отпадъците, които се очаква да се генерират са земни маси и евентуално строителни отпадъци - от изграждането на фундамента, а по време на експлоатацията – не се очакват отпадъци от ИП.

Образуваните от изкопа земни маси ще се използват за обратна насипка, а ненужните ще се предадат на съответното депо, от лице притежаващо разрешително за дейности с отпадъци.

Извозването на строителните отпадъци в периода на строителство ще се осъществи след съгласуване с общината, на отреденото за целта депо за строителни отпадъци.

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

**9. Отпадъчни води: От дейността не се образуват отпадъчни води.**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

**10. Опасни химични вещества, които се очаква да бъдат налични на площадката на предприятието/съоръжението**:

Предвижда се на територията на обекта да са налични опасни вещества по приложение № 3 на ЗООС, а именно:

- Пропан-Бутан.

Съхранението на горивото ще се извършва в резервоар с обем 4850 литра.

Пропан-бутан е опасно вещество, вписано в т. 18, част 2 на приложение № 3 на ЗООС, с пределни количества за нисък и висок рисков потенциал съответно 50 т и 200 т. Количеството на веществото, което може да е налично на територията на предприятието е много под пределните за нисък и висок рисков потенциал - около 2 т. при 80% запълване на резервоара;

При сумарното изчисление с пределните количества за нисък рисков потенциал се получава резултат 0,04 < 1, предвид което обектът не се класифицира като предприятие с нисък рисков потенциал.

При сумарното изчисление с пределните количества за висок рисков потенциал се получава резултат 0,01 < 1, предвид което обектът не се класифицира като предприятие с висок рисков потенциал.

Съгласно направените изчисления, обектът не се класифицира като предприятие с нисък или висок рисков потенциал.

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

І. Моля да ни информирате за необходимите действия, които трябва да предприемем, по реда на глава шеста от ЗООС

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

……………………………………………………………………………………………………………

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5. Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6. Желая да получавам електронна кореспонденция във връзка с предоставяната услуга на посочения от мен адрес на електронна поща.

7. Желая писмото за определяне на необходимите действия да бъде получено чрез лицензиран пощенски оператор.

Дата: 05.10.2021 г. Уведомител: …………………………

(подпис)